open-index/open-wikipedia-markdown huggingface dataset:
Հիասքանչ օրեր

**«Հիասքանչ օրեր»** (անգլ.՝ *Perfect Days*) — 2023 թվականին թողարկված դրամա ժանրի ֆիլմ, որի ռեժիսորը Վիմ Վենդերսն է։

Ֆիլմը համատեղ արտադրություն է՝ Ճապոնիայի եւ Գերմանիայի միջեւ, այն պատմում է Հիրայամա անունով մենակյաց մարդու մասին՝ որը աշխատում է հանրային զուգարաններ մաքրող՝ Տոկիոյում։

## Սյուժե
Հիրայաման (Կōջի Յակուշո) ապրում է միանման առօրյա կյանքով՝ աշխատելով որպես հասարակական զուգարանների մաքրող՝ Տոկիոյում։  Նա գնահատում է կյանքում փոքր ‒ բայց խորիմաստ ‒ վայելքները՝ երաժշտությունը, գրքերը, բնությունը և լուսանկարչությունը։  Ֆիլմում նրա կյանքը փակուղային չէ՝ մի շարք անսպասելի հանդիպումներ ու անցյալից եկող հիշողություններ, բացահայտումներ՝ այն դարձնում են բազմազան։  Վենդերսի խոսքով՝ սա ոչ միայն անձնական պատմություն է, այլ նաեւ մեդիտատիվ կտավ՝ առօրյայի գեղեցկությունը եւ մինիմալիզմը ցուցադրելու համար։

## Թողարկում եւ փառատոններ
Ֆիլմի պրեմիերան տեղի է ունեցել 23 մայիսի, 2023-ին՝ Կաննի կինոփառատոնում։

Կաննում Յակուշոնոն ստացել է Լավագույն դերասանի մրցանակ։

Ֆիլմը ևս շահել է Էկումենիկ ժյուրիի մրցանակը։  

Ընտրվել է որպես Ճապոնիայի լավագույն միջազգային ֆիլմ անվանակարգում՝ հավակնելով կինոմատոգրաֆիայի բարձրագույն՝ Օսկար մրցանակի։

## Թեմաներ
•	Կյանքի ամենօրյա գեղեցկություն: Ֆիլմը պատկերում է, թե ինչպես կարելի է գտնել հարմարավետություն և ներդաշնակություն առօրյա պարզ կյանքում։  

	•	Մինիմալիստական մոտեցում: Պարզունակ կադրեր, հանգիստ ռիթմ, սահմանափակ խոսք, կենտրոնացում, ներհայեցողություն։  	

•	Էկզիստենցիալիզմ և հոգեկանություն: Հերոսի աշխատանքը (զուգարան մաքրելը) ներկայացվում է ոչ միայն որպես ֆիզիկական աշխատանք, այլ նաև որպես ծառայություն, ինքնաարտահայտություն և կապ կյանքի եւ մարդկանց հետ։  

	•	Մշակութային ներդաշնակություն: Վենդերսը ցուցադրում է ճապոնական զգայականությունը, հատկապես Կōջի Յակուշոյի կերպարով՝ պատկերելով քաղաքի, լոգարանների եւ հասարակական անցուդարձի էսթետիկան։

## Արձագանք
Ֆիլմը արժանացել է քննադատների կողմից բարձր գնահատականի։ Օրինակ՝ Rotten Tomatoes-ում ունի 96% դրական գնահատական։  

Երաժշտության (կասետներ), գրականության և նկարների օգտագործումը ստեղծում է ճշգրիտ, հոգեբանական պատկերը Հիրայամայի ներաշխարհի մասին։

Asia Pacific Screen Awards-ում ֆիլմը ստացել է Լավագույն մրցանակ։

Վիմ Վենդերսի խոսքերով՝ ֆիլմն իր համար «Սպասված վերադարձ է», քանի որ նա երկար ժամանակ չէր նկարահանել նման անձնական, խորը հոգեբանական պատմություն։

## Աղբյուրներ
Վալերի Օկա

**Վալերի Օկա** (, ), արվեստագետ և դիզայներ Կոտ դ'Իվուարից։

## Կենսագրություն
Վալերի Օկան ծնվել է 1967 թվականին Աբիջանում, Կոտ դ’Իվուար, ֆրանսուհի մոր և իվորցի հոր ընտանիքում։ 8 տարեկանում նա տեղափոխվել է Ֆրանսիա։ 1990 թվականին ավարտել է Փարիզի Գրաֆիկական արվեստների բարձրագույն դպրոցը (École supérieure d'arts graphiques de Paris)։

Մինչև 1995 թվականը նա աշխատել է Փարիզում, ապա վերադարձել է Աֆրիկա՝ որպես դիզայներ, ինչն այն ժամանակ Աբիջանում դեռ նոր ձևավորվող մասնագիտություն էր, հաղորդակցման խորհրդատու և ժամանակակից արվեստի դասախոս՝ Արվեստների և մշակութային գործունեության ազգային բարձրագույն ինստիտուտում։ 2000 թվականին Օկան ստացել է Եվրամիության մրցանակը Դաքարի Բիենալեում։ 2003 թվականին մասնակցել է *Boulev’art* փառատոնին, որը տեղի է ունեցել Կոտոնուում (Բենին), և նույն թվականին արժանացել է Եհե հիմնադրամի «Գրան պրի» մրցանակին Կոտ դ’Իվուարում։ 2006 թվականին կրկին մասնակցել է Դաքարի Բիենալեին և ստացել «Տարվա լավագույն ժամանակակից արվեստագետ» մրցանակը Կոտ դ’Իվուարի մշակութային լրագրողների միությունից։ 2007 թվականի հոկտեմբերից մինչև 2011 թվականը աշխատել է Զուլոգա խմբում, որը Չինաստանում գտնվող աֆրիկյան արվեստին նվիրված մշակութային կենտրոն էր։ Այնուհետև վերադարձել է Աբիջան, որտեղ շարունակել է ապրել և ստեղծագործել։

Վալերի Օկան մահացել է 2023 թվականի ապրիլի 8-ին՝ 56 տարեկանում։

## Արվեստ
Դասախոսական գործունեությունից զատ՝ Օկան ստեղծագործել է տարբեր միջոցներով՝ բեմադրումներ, ինստալյացիաներ, գծանկարներ, նկարներ, քանդակներ, ինչպես նաև հեղինակային կահույք։ Նրա արվեստում հիմնական թեմաներն էին մարդկային հարաբերությունների հիմքերը՝ սեռական ու հուզական մտերմություն, ցանկություն, բռնություն և հաղորդակցություն։

Նրա առաջին ցուցահանդեսը կայացել է 1990 թվականին Լոնդոնում, որին հաջորդել են ցուցադրություններ Նյու Յորքում, Փարիզում, Քյոլնում, Պեկինում, Դաքարում և Աբիջանում, ինչպես նաև Լագոսում և Բրյուսելում։

## Ցուցահանդեսներ
«The Progress of Love»-ը ներկայացման հատված է, որը ցուցադրվել է Դաքարի Բիենալեում, իսկ հետո ներկայացվել է նաև Լագոսի Ժամանակակից արվեստի կենտրոնում (Նիգերիա), Հյուստոնի *Menil Collection*-ում և Սենթ Լուիսի Պուլիտցերյան հիմնադրամում։ Ինստալյացիան ներկայացնում էր սիրո գաղափարը ժամանակակից գլոբալ հասարակության մեջ։

«Body Talk»-ը 2015 թվականի խմբային ցուցահանդես է, որը միավորել էր վեց արվեստագետների։ Ցուցադրությունը ընդգծում էր մարդկային մարմնի գեղեցկությունը՝ ներկայացված տեսագրած բազմաթիվ  ներկայացումներով։ Վալերի Օկան այն կառուցել էր սադրիչ թեմայի շուրջ. «Քո կարծիքով, քանի որ սևամորթ եմ, ավելի լա՞վ եմ սիրով զբաղվում»։ Ցուցահանդեսում նա ներկայացրել էր վանդակի մեջ տեղադրված սև մանեկեն՝ ճոճանակով և հսկայական ֆալլոսով։

## Ծանոթագրություններ

## Արտաքին հղումներ
* Նկարչի կայքէջը 

Կատեգորիա:Կահույքի դիզայներներ
Կատեգորիա:Կոտ դ'Իվուարցի կին արվեստագետներ
Մայքլ Բիշոփ

**Ջոն Մայքլ Բիշոփ** () ամերիկացի իմունոլոգ և մանրէաբան, որը 1989 թվականին Հարոլդ Վարմուսի հետ կիսել է ֆիզիոլոգիայի կամ բժշկության Նոբելյան մրցանակը Նա աշխատում է որպես դասախոս Սան Ֆրանցիսկոյի Կալիֆոռնիայի համալսարանում (UCSF), որտեղ 1998-ից 2009 թվականներին եղել է նաև ռեկտոր։

## Վաղ կյանք և կրթություն
Բիշոփը ծնվել է Փենսիլվանիա նահանգի Յորք քաղաքում։ Նա սովորել է Գետիսբուրգի քոլեջում, որտեղ եղել է Լամբդա Չի Ալֆա եղբայրության Թետա-Պի Զետա մասնաճյուղի եղբայրը։ Ավելի ուշ նա սովորել է Հարվարդի համալսարանի բժշկական դպրոցում, որն ավարտել է 1962 թվականին ստանալով բժշկի կոչում։

## Կարիերա
Բիշոփը իր կարիերան սկսել է աշխատելով Ալերգիայի և վարակիչ հիվանդությունների ազգային ինստիտուտում, որը Առողջապահության ազգային ինստիտուտների մաս է կազմում: Այնուհետև նա մեկ տարի աշխատել է Համբուրգի (Գերմանիա) Հենրիխ Պետտեի ինստիտուտում, նախքան 1968 թվականին Սան Ֆրանցիսկոյի Կալիֆոռնիայի համալսարանի դասախոսական կազմին միանալըԼ 1998-ից 2009 թվականներին եղել է համալսարանի ռեկտոր:Նա Բիշոփի լաբորատորիայի տնօրենն է:

## Ծանոթագրություններ
Ժանետ Խարա

**Ժանետ Ալեխանդրա Խարա Ռոման** ( ), չիլիացի պետական ​​և քաղաքական գործիչ, Չիլիի Կոմունիստական ​​կուսակցության անդամ։

## Կենսագրություն
Ժանետ Խարան ծնվել է 1974 թվականի ապրիլի 23-ին Սանտյագոյում, մեխանիկի և տնային տնտեսուհու ընտանիքում։ Մանկությունն անցկացրել է Կոնչալի համայնքում։ Առաջին անգամ ամուսնացել է 19 տարեկանում, սակայն 21-ում այրիացել է, իսկ 33 տարեկանում դարձել Է մայր։ 1989 թվականին Խարան դարձել է Չիլիի կոմունիստական երիտասարդության թևի ակտիվիստ, 1997 թվականին ղեկավարել է Սանտյագոյի համալսարանի ուսանողների ֆեդերացիան, 1999 թվականին անդամակցել է Չիլիի կոմունիստական կուսակցությանը։

1997 թվականին ավարտել է Սանտյագոյի համալսարանը՝ պետական կառավարում մասնագիտությամբ, իսկ 2014 թվականին՝ Չիլիի Կենտրոնական համալսարանը, որտեղ ուսումնասիրել է իրավագիտություն՝ մասնագիտանալով հարկային իրավունքի, հաշվապահության, ֆինանսների և սոցիալական ապահովության ոլորտներում։ 1998 թվականին սկսել է մասնագիտական գործունեությունը Լամպա քաղաքի վարչությունում, 1999-2001 թվականներին աշխատել է Սանտյագոյի քաղաքային մետրոպոլիայի տարածաշրջանային հարկային վարչությունում, 2002-2013 թվականներին՝ Չիլիի ներքին եկամուտների ծառայությունում։ 2000 և 2003 թվականներին դասավանդել է իրավագիտություն Սանտյագոյի համալսարանում, 2013-2015 թվականներին՝ Չիլիի Կենտրոնական համալսարանում։

2016 թվականի նոյեմբերի 10-ին նշանակվել է սոցիալական ապահովության հարցերով կրտսեր պետական քարտուղար՝ Միշել Բաչելետի կառավարությունում։

2022 թվականի մարտի 11-ին ստացել է աշխատանքի և սոցիալական ապահովության նախարարի պաշտոնը Գաբրիել Բորիչի կառավարությունում։

2025 թվականի ապրիլի 7-ին հրաժարական է տվել՝ որոշելով մասնակցել նախագահական ընտրություններին։

2025 թվականի հունիսի 29-ին նախնական ընտրություններում հաղթել է 60 % արդյունքով՝ դառնալով «Միասնություն Չիլիի համար» ձախ կոալիցիայի թեկնածուն 2025 թվականի նախագահական ընտրություններում։

Նախընտրական արշավի ընթացքում խոստացել է հաղթանակի դեպքում ապահովել աշխատատեղերի աճ և լուծել եկամուտների անհավասարության խնդիրը, ինչպես նաև բարձրացնել հանցավորության դեմ պայքարի արդյունավետությունը։ Միևնույն ժամանակ նա հակադարձել է աջերի առաջարկած այնպիսի միջոցառումները, ինչպիսիք են հակահետախուզական ականների տեղադրումը և սահմանի վրա պատերի կառուցումը, նշելով, որ հանցավորության աճը չի կարելի բացատրել միայն անօրինական ներգաղթի աճով, որի դեմ, այնուամենայնիվ, Խարան նույնպես մտադիր է պայքարել։ Բացի այդ, հայտարարել Է Չիլիում լիթիումի արդյունահանման ամերիկյան կոնցեսիան ևս 30 տարով երկարաձգելուց հրաժարվելու մտադրության մասին։

2025 թվականի նոյեմբերի 16-ին նախագահական ընտրություններում ստացել է 26,9 % քվե և ընդդիմադիր աջ «Հանրապետական կուսակցության» առաջնորդ Խոսե Անտոնիո Կաստանի (23,9 %) հետ անցել ընտրությունների երկրորդ փուլը, որը նշանակված է 2025 թվականի դեկտեմբերի 14-ին։

## Ծանոթագրություններ

## Արտաքին հղումներ

* 

Կատեգորիա:20-րդ դարի քաղաքական գործիչներ
Կատեգորիա:21-րդ դարի քաղաքական գործիչներ
Կատեգորիա:Կանայք քաղաքականությունում
Կատեգորիա:Կին իրավագետներ
Կատեգորիա:Չիլիացիներ
Կատեգորիա:Չիլիի կոմունիստներ
Կատեգորիա:Չիլիի քաղաքական գործիչներ
Թագակչյան

**Թագակչյան**, հայկական ազգանուն։

## Ազգանունը կրողներ
* Մարինա Զոհրաբի Թագակչյան (*Մարիամ*, ծնվ․ 1978), երգահան, երգչուհի, հաղորդավար։
* Զավեն Պետրոսի Թագակչյան (1944-2023), հայ երաժշտագետ, արվեստագիտության թեկնածու (2009)։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Դոմենի քողարկում

**Դոմենի քողարկում** կամ **URL-ի քողարկում**,կայքի իրական դոմենային անունը մեկ այլ անվան միջոցով օգտատիրոջ վեբ դիտարկչի URL դաշտից թաքցնելու գործողություն։

## Իրականացման մեթոդներ
Դոմենի քողարկում անելու բազմաթիվ եղանակներ կան, ներառյալ հետևյալ օրինակները․

# HTML ներգծյալ ֆրեյմ կամ ֆրեյմների հավաքածու, որպեսզի գլխավոր կայքում ներդրված ֆրեյմը իրականում մատնանշի որևէ այլ կայք,
# URL-ի վերաշարադրում (օրինակ՝ mod_rewrite) կամ կեղծանուններ (aliases), որպեսզի վեբ սերվերը նույն էջը սպասարկի երկու տարբեր դոմենային անունների համար։

URL-ը քողարկելուց հետո այն ցուցադրում է URL դիմակը, այլ ոչ թե սկզբնական URL-ը/դոմենային անունը։ Քողարկումը չի ազդում կայքի իրական բովանդակության վրա. այն միայն ծածկում է սկզբնական URL-ը/դոմենային անունը։ Դոմենի քողարկումը թույլ չի տալիս օգտատերերին տեսնել իրական դոմենի կայքը, անկախ նրանից՝ դա երկարության, թե գաղտնիության/անվտանգության խնդիրների պատճառով է։

## Ծանոթագրություններ

Կատեգորիա:Վեբ ծրագրավորում
Ծովակալ Օրհան Այդընի անվան մարզադահլիճ

**Ծովակալ Օրհան Այդընի անվան մարզադահլիճ** (), սպորտային նշանակության փակ մարզադահլիճ, որը գտնվում է Թուրքիայի Մուղլայի նահանգի Մարմարիս քաղաքում։ Պատկանում է Մարմարիսի համայնքապետարանին։ Շահագործման է հանձնվել 1999 թվականի մարտին։ Մարզադահլիճը, որը հիմնականում նախատեսված է բասկետբոլի և վոլեյբոլի մրցաշարերի համար, ունի 1,040 նստատեղ։

Մարզադահլիճը անվանվել է ի պատիվ ծովակալ Օրհան Այդընի, որը Թուրքիայի ռազմածովային ակադեմիայի ռեկտորն էր։ Վերջինս մահացել է 1999 թվականի օգոստոսի 17-ին Գյոլջյուքում Թուրքիայի ռազմածովային նավատորմի կենտրոնակայանում՝ Իզմիթի երկրաշարժի պատճառով։

Մարզադահլիճի կազմում նաև կա թենիսի վեց կորտ, բոուլինգի խաղասրահ, սքվոշ թենիսի կորտ, ֆուտզալի խաղադաշտ, ֆիտնես կենտրոն, ինչպես նաև սաունա և հիդրոմերսման վերականգնողական ավազան, որը գործում է 2001 թվականի մայիսից։

## Խոշոր իրադարձություններ
Հուլիսի 13-14-ը Ծովակալ Օրհան Այդընի անվան մարզադահլիճում կայացել են Տղամարդկանց Եվրոպայի վոլեյբոլի լիգայի՝ 2013 թվականի եզրափակիչ չորս հանդիպումները։

## Ծանոթագրություններ

Կատեգորիա:Թուրքիայի մարզադահլիճներ
Կատեգորիա:Մարմարիս
Էլիզաբեթ Բեքեր

**Էլիզաբեթ Բեքեր** (, ), նացիստ, ռազմական հանցագործ, Երկրորդ համաշխարհային պատերազմի ժամանակ Շտուտհոֆ համակենտրոնացման ճամբարի վերակացու։

## Կենսագրություն
Բեքերը ծնվել է Ազատ քաղաք Դանցիգում (ժամանակակից Նովի Ստավ, Լեհաստան)՝ գերմանացիների ընտանիքում։ 1936 թվականին, 13 տարեկան հասակում, անդամակցել է Գերմանացի աղջիկների խորհրդին։ 1938 թվականին Դանցիգում աշխատել է որպես խոհարար։ Երբ 1939 թվականին գրավեցին քաղաքը, Բեքերը հարմարվեց նոր պայմաններին։ 1940 թվականին աշխատանքի անցավ *Dokendorf* ընկերությունում, որտեղ աշխատեց մինչև 1941 թվականը։ Հետո դարձավ Դանցիգի գյուղատնտեսական հարցերի օգնական։

## Աշխատանք համակենտրոնացման ճամբարում
1944 թվականին, երբ ՍՍ-ը ավելացրեց Շտուտհոֆ ճամբարում վերակացուների թիվը, Բեքերին հրավիրեցին այնտեղ ծառայության։ Նա այցելեց ճամբար 1944 թվականի սեպտեմբերի 5-ին՝ ՍՍ-ի կանանց օժանդակ ստորաբաժանումում մարզվելու համար։ Ավելի ուշ սկսեց աշխատել  Շտուտհոֆ-III ճամբարում, որտեղ ընտրում էր կանանց և երեխաներին՝ գազախցիկ ուղարկելու նպատակով։

## Պատերազմից հետո
1945 թվականի հունվարի 15-ին Բեքերը ճամբարից փախչում է տուն, որտեղից լեհական ոստիկանությունը կալանավորում է նրան։ Շտուտհոֆյան դատավարության ժամանակ, որը սկսվել է 1946 թվականի մայիսի 31-ին, ՍՍ-ի հինգ կանանց և մի քանի կապոյի մեղավոր ճանաչեցին և դատապարտեցին մահապատժի։ Էլիզաբեթին ու տասը այլ մեղավորի համար որպես պատիժ ընտրվեց կախաղանը։ Նա մի քանի նամակ ուղարկեց Բոլեսլավ Բերուտին՝ ներում շնորհելու խնդրանքով՝ պնդելով, որ այդքան դաժան չի եղել կալանավորների նկատմամբ, ինչպես Գերդա Շթայնհոֆն ու Ջեննի Վանդա Բարքմանը։ Սակայն նրա խնդրանքն ապարդյուն է անցնում։ Էլիզաբեթ Բեքերին հրապարակայնորեն կախաղան են բարձրացնում 1946 թվականի հուլիսի 4-ին Բիսկուպիա գորկայում՝ մնացած տասը հոգու հետ միասին։ 
Պատկեր:Biskupia_Gorka_executions_-_14_-_Barkmann,_Paradies,_Becker,_Klaff,_Steinhoff_(left_to_right).jpg|Շտուտհոֆ ճամբարի վերակացուների մահապատիժը 1946 թվականի հուլիսի 4-ին․ Բեքերը երրորդդն է ձախից։
Պատկեր:Biskupia_Gorka_executions_-_19_-_Becker.jpg|Բեքերը կախաղանին


## Ծանոթագրություններ

## Արտաքին հղումներ
* Էլիզաբեթ Բեքեր․ կենսագրություն

Կատեգորիա:Երկրորդ համաշխարհային պատերազմին մասնակցած գերմանացիներ
Կատեգորիա:Կին մարդասպաններ
Կատեգորիա:Հոլոքոստի հանցագործներ
Պորտնոյի գանգատը

**«Պորտնոյի գանգատը»** (անգլ.՝ Portnoy’s Complaint) Ֆիլիպ Ռոթի 1969 թվականի վեպն է։ Գրքի հաջողությունը Ռոթին բերեց համաշխարհային գրողի համբավ՝ առաջացնելով վեճերի փոթորիկ, քննադատություն և պառակտում՝ գրողի կողմից՝ սեռականության բացահայտ և անկեղծ մոտեցման, այդ թվում՝ ձեռնաշարժության մանրամասն պատկերման շուրջ՝ վեպի ողջ ընթացքում։ Վեպը պատմում է «կրքոտ-հեշտասեր, մոր ենթակայության տակ գրեթե անմեղսունակ՝ հրեա երիտասարդի մասին» նրա հումորային մենախոսությունը, խոստովանությունը հոգեվերլուծաբանին՝ «մտերիմ, ամոթալի մանրամասներով և կոպիտ, վիրավորական լեզվով վեպը դարձնում է սև հումորի հոգեաբանական մոնոլոգ»։

2018-ին հայերեն թարգմանությունը և հրատարակությունը՝ «Պորտնոյի ցավը» վերնագրով, կատարվել է «Անտարես» հրատարակչության կողմից։

1998 թվականին «The Modern Library»-ն «Պորտնոյի գանգատը» դասեց 52-րդ տեղում 20-րդ դարի 100 լավագույն անգլալեզու վեպերի ցանկում։ «Թայմս»-ը այս վեպը ներառել է իր «TIME 1923–2005 թվականների 100 լավագույն անգլալեզու վեպերի» ցանկում։

## Կառուցվածք և թեմատիկա
Կառուցվածքային առումով, «Պորտնոյի գանգատը» պատմվում է Ալեքսանդր Պորտնոյի շարունակական մենախոսության միջոցով՝ իր հոգեվերլուծաբան՝ բժիշկ Սփիլվոգելին՝ հոգեբանական սեանսների ժամանակ։ Ռոթը հետագայում բացատրել է, որ պատմությունը որպես հոգեվերլուծական սեանս ներկայացնելու գեղարվեստական ընտրությունը պայմանավորված էր «պացիենտ-վերլուծաբան մոնոլոգի թույլատրելի կոնվենցիաներով», որոնք «թույլ են տալիս ինձ իմ գեղարվեստական ստեղծագործության մեջ ներառել մտերիմ, ամոթալի մանրամասներ և կոպիտ, վիրավորական լեզու, որը մեկ այլ գեղարվեստական միջավայրում կհամարվեր պոռնոգրաֆիկ և անպարկեշտ»։

Վեպի գործողությունները հիմնականում տեղի են ունենում Նյու Ջերսիում 1940-ականներից մինչև 1960-ական թվականները։ Պորտնոն կրքոտ, հեշտասեր և մորից ամբողջական կախման մեջ՝ հրեա երիտասարդ է։ Պատմությունը հյուսվում է ժամանակի ընթացքում՝ նկարագրելով նրա կյանքի տարբեր փուլերը։ Յուրաքանչյուր հիշողություն անդրադառնում է նրա կենտրոնական դիլեմային՝ իր սեռական արկածների պտուղները վայելելու անկարողությանը, նույնիսկ երբ ծայրահեղ կրքերը ստիպում են նրան փնտրել ազատություն էրոտիկայի ավելի ստեղծագործական (և, ըստ նրա, նվաստացուցիչ ու ամոթալի) դրսևորումներում։ Նրա դիլեմայի մեծ մասը նաև «նրա՝ իր, իր անցյալի և իր ծիծաղելի ճակատագրի զգացման գիտակցության պակասն է»։

## Արձագանք և քննադատություն
Վեպի հրատարակումը մեծ հակասություններ առաջացրեց ամերիկյան հանրային դիսկուրսում։ Զայրույթ առաջացրին երկու ասպեկտներ՝ սեռականության և անպարկեշտության բացահայտ մեկնաբանությունը, այդ թվում՝ ձեռնաշարժության մանրամասն պատկերումները, որոնք 1960-ականների վերջին համարվեցին հեղափոխական, և հրեական ինքնության «անհարգալից» ներկայացումը։ Այն մեծ իրարանցում առաջացրեց հրեական համայնքում, հատկապես Նյու Յորքի մտավորականների շրջանում, ինչպիսիք են Իրվինգ Հոուն և Դիանա Թրիլինգ։

## Ծանոթագրություններ

Կատեգորիա:1969 թվականի ամերիկյան վեպեր
Կատեգորիա:Ամերիկյան վեպեր
Կատեգորիա:Անգլերեն վեպեր
Կատեգորիա:Էկրանավորված ամերիկյան վեպեր
Ռուբեն Սողոյան

**Ռուբեն Սողոյան**, պետական գործիչ, դիվանագետ, Իրաքում Հայաստանի արտակարգ և լիազոր դեսպան։

## Կրթություն
2005-2010թթ. Երևանի պետական համալսարանի Արևելագիտության ֆակուլտետի Արաբագիտության ամբիոնի բակալավրիատ

2008-2009թթ. Արաբերեն լեզվի ինստիտուտ օտարերկացիների համար, Դամասկոս

2010-2012թթ. Սանկտ Պետերբուրգի պետական համալսարանի Արևելյան ֆակուլտետի մագիստրատուրա

2013-2014թթ. Հայաստանի դիվանագիտական դպրոց

## Աշխատանքային գործունեություն
2014թ. ՀՀ ԱԳՆ Մերձավոր և Միջին Արևելքի վարչության Մերձավոր Արևելքի և Հյուսիսային Աֆրիկայի բաժնի կցորդ

2015թ. Հալեպում ՀՀ գլխավոր հյուպատոսության կցորդ

2016թ. ՀՀ ԱԳՆ Մերձավոր և Միջին Արևելքի վարչության Մերձավոր Արևելքի և Հյուսիսային Աֆրիկայի բաժնի կցորդ

2017-2018թթ. Սիրիայում ՀՀ դեսպանության կցորդ

2018-2020թթ. Սիրիայում ՀՀ դեսպանության երրորդ քարտուղար

2020-2021թթ. ՀՀ ԱԳՆ լրատվության և հանրային դիվանագիտության վարչության օպերատիվ տեղեկատվական բաժնի երրորդ քարտուղար, բաժնի պետ

2021թ. ՀՀ ԱԳՆ Եվրասիական տարածաշրջանի վարչության ՀԱՊԿ բաժնի երրորդ քարտուղար

2021-2022թթ. ՀՀ ԱԳՆ Միջին Արևելքի և Աֆրիկայի վարչության Արաբական թերակղզու բաժնի երրորդ քարտուղար

2022-2023թթ. ՀՀ ԱԳՆ Միջին Արևելքի և Աֆրիկայի վարչության Արաբական թերակղզու բաժնի առաջին քարտուղար

2023թ. ՀՀ ԱԳՆ Միջին Արևելքի և Աֆրիկայի վարչության Արաբական թերակղզու բաժնի պետ

2023-2024թթ. Իրաքում ՀՀ դեսպանության խորհրդական

2024թ. հոկտեմբերի 24-ից Իրաքի Հանրապետությունում Հայաստանի Հանրապետության արտակարգ և լիազոր դեսպան (նստավայրը՝ Բաղդադ)

## Անձնական կյանք
Տիրապետում է՝  
արաբերեն, անգլերեն, ռուսերեն լեզուների։

Ընտանեկան կարգավիճակ՝  
ամուսնացած չէ։

## Ծանոթագրություններ

Կատեգորիա:Հայ դիվանագետներ
Հին օրերին

**Հին օրերին (Մատա Մուա)** (, ), ֆրանսիացի նկարիչ Պոլ Գոգենի նկարը, որն ավարտվել է 1892 թվականին։ Նկարը պահվում է Մադրիդի Թիսեն-Բորնեմիսա,յի թանգարանում (Կարմեն Թիսեն-Բորնեմիսայի հավաքածուում)։ Ստեղծագործությունը նկարչի թահիտյան շրջանի մաս է կազմում։

## Նկարագրություն
Լեռներով պաշտպանված հովվերգական բնանկարում կանայք երկրպագում են լուսնի աստվածուհի Հինային։ Առաջին պլանում կանանցից մեկը ֆլեյտա է նվագում։ Ձախ կողմում՝ մեծ ծառի բնի ետևում, որը կոմպոզիցիան բաժանում է երկու մասի, ինչպես դռան շրջանակը, այլ կանայք պարում են աստվածուհու արձանի շուրջը:

Պոլ Գոգենը 1891 թվականին տեղափոխվեց Թահիտի՝ հույս ունենալով ստեղծագործական ոգեշնչում գտնել արևմտյան ազդեցությանը չդիպչած պարզունակ մշակույթում: Սակայն նա գտել է միայն լեգենդար անցյալի հետքեր, որոնք դատապարտված էին անհետացման: «Մատա Մոյ» (Հին ժամանակներում) նկարը կյանքի պարզունակ պարզության օրհներգ է, որին այդքան ձգտել է ֆրանսիացի նկարիչը: Նկարված վառ, մաքուր գույներով, առանց նատուրալիզմի որևէ հավակնության, այն նաև անցյալի Ոսկեդարի էլեգիա է:

## Պատմություն
Նկարն առաջին անգամ ցուցադրվել է Գոգենի անհատական ցուցահանդեսում 1893 թվականին՝ Դյուրան-Ռյուել պատկերասրահում: 1895 թվականի փետրվարի 18-ին նկարը վաճառքի է հանվել Փարիզի «Hôtel Drouot» աճուրդի տանը, որից ստացված գումարը նախատեսված էր օգտագործել Օվկիանիա երկրորդ և վերջին ուղևորության համար: Այս վաճառքի ժամանակ նկարը ձեռք է բերել Ֆայեթըց, որ 1903 թվականին այն ներկայացրել է իր հավաքածուի Գոգենի այլ աշխատանքների հետ միասին Փարիզի «Աշնանայի սալոնում» կայացած ցուցահանդեսում: Այնուհետև նկարը ցուցադրվել է Պոլ Ռոզենբերգի պատկերասրահում, որտեղ այն ձեռք է բերել Բոստոնից Գիլբերտ Ֆուլլերը, հետագայում այն պատկանել է Դրեյֆուս ընտանիքին: 1989 թվականի մայիսի 10-ին նկարը աճուրդի է հանվել Սոթբիսում, որտեղ այն համատեղ գնել են Հանս Թիսեն-Բորնեմիզան և նրա գործընկեր Օրտիս Պատինոն՝ 3,800,000 դոլարով: Պայմանագրով նախատեսված է եղել, որ նրանցից յուրաքանչյուրը պաշտոնապես կտիրանա նկարին երկուսուկես տարի, իսկ հինգ տարի անց նրանցից մեկը պետք է գնի գործընկերոջ բաժնեմասը։ Հետագայում Պատինոն մերժել է Թիսեն-Բորնեմիշայի առաջին առաջարկը՝ գնելու այն, բայց հետո համաձայնվել է վաճառել նրան իր բաժնեմասը, երբ նկարը վերագնահատվեր անկախ փորձագետների կողմից։ Վերջնական գնահատականը կազմել է 24,200,000 դոլար, որը Թիսեն-Բորնեմիշան ընդունել է, և նկարը դարձել է նրա հավաքածուի մաս:

## Գրականություն
*  *<span class="ts-comment-commentedText" title="Вильденштейн, Жорж">Wildenstein G.</span>* Gauguin. I. Catalogue.&nbsp;— Paris, 1964.&nbsp;— 283&nbsp;p.
* Museo Nacional Thyssen-Bornemisza. Un bref guide du musée. Madrid: Museo Thyssen-Bornemisza, 2019, p. 68-73 (ISBN 978-84-15113-22-5).
* Wildenstein, Georges: Gauguin I: Catalogue. L'Art français. Les Beaux-Arts. Paris, 1964, p.&nbsp;283 
* (es) Carmen Aguilar Díaz, Albert Ferrer Orts, MªJosé López Azorín et Beatriu Navarro Buenaventura,, Madrid, Santillana, 2016 (ISBN 84-294-2351-6), p. 396.
* 

## Ծանոթագրություններ

Կատեգորիա:Պոլ Գոգենի նկարներ
Կատեգորիա:Տիսեն-Բորնեմեսի թանգարանի նկարներ
Սոլանժ Կոուտու

**Սոլանժ Կոուտո**, (պորտուգալերեն՝ Solange Couto dos Santos), Ռիո դե Ժանեյրո, հուլիսի 1, 1957) բրազիլացի դերասանուհի և հաղորդավարուհի: Սոլանժը, որը երկար տարիներ Օսվալդո Սարջենտելիի պարուհիներից մեկն էր, հեռուստատեսությամբ հայտնի դարձավ 2001 թվականին, երբ մարմնավորեց Դոնա Խուրային «Կլոն»ում։

## Գործնեություն

2010-ին արժանացել է լավագույն դերասանուհու կոչման։ Կարիերան սկսել է դեռ 1970-ականներից, հեռուստատեսությամբ սկսել է հանդես գալ 1981-ից։ 1986-ից սկսել է նկարահանվել ԹիՎի Գլոբոյի համար։ Նրա ամենահիշարժան դերը մինչ օրս համարվում է Խուրեմայի կերպարը՝ 2001-ին Ռեդե Գլոբոյի արտադրած Կլոն սերիալում։ 2002-2003 թվականներին Գլոբոյում վարել է «Բարի լույս, կանայք» նախագիծը։

## Անձնական կյանք

1974 թվականին նա ունեցավ իր առաջնեկին՝ Մարսիո Ֆելիպե Կոուտոյին, որը կարճատև սիրավեպի արդյունք էր՝ արվեստի աշխարհից դուրս մի տղամարդու հետ, որի հետ Սոլանժը այդպես էլ չամուսնացավ։  Նույն տարում ամուսնացավ՝ երգիչ Սիդնի Մագալի հետ, ամուսնությունը ավարտվեց բաժանմամբ՝ 1980-ին։  1991 թվականին ծնվեց նրա դուստրը՝ Մորենա Մարիա Կոուտոն, արվեստի աշխարհից դուրս մի գրողի հետ սիրավեպից, որի հետ Սոլանժը չամուսնացավ։ Այս սիրավեպին հաջորդեցին բազում այլ հարաբերություններ։  2009-ին դերասանուհին կաթված ստացավ՝ երկու ամիս մնալով անկողնային վիճակում։  2015 թվականին նա ստիպված եղավ անգիոպլաստիկա անցնել սրտի կաթված ստանալուց հետո։

## Աղբյուրներ
Հարոլդ Վարմուս

**Հարոլդ Էլիոթ Վարմուս** () ամերիկացի Նոբելյան մրցանակի դափնեկիր գիտնական,Լյուիս Թոմասի անվան համալսարանի բժշկության պրոֆեսոր, Վեյլ Քորնելի բժշկական կենտրոնում և ավագ գիտաշխատող Նյու Յորքի գենոմի կենտրոնում։

Նա 1989 թվականին (Ջ. Մայքլ Բիշոփի հետ միասին) ֆիզիոլոգիայի կամ բժշկության Նոբելյան մրցանակի համահեղինակ է՝ ռետրովիրուսային օնկոգենների բջջային ծագման հայտնաբերման համար։ Նա նաև 1993-1999 թվականներին եղել է Առողջապահության ազգային ինստիտուտների տնօրեն, իսկ 2010-2015 թվականներին՝ Քաղցկեղի Ազգային ինստիտուտի 14-րդ տնօրենը, պաշտոն, որին նա նշանակվել է նախագահ Բարաք Օբամայի կողմից։

## Վաղ կյանք և կրթություն
Վարմուսը ծնվել է 1939 թվականի դեկտեմբերի 18-ին Նյու Յորքի Օուշնսայդ քաղաքում՝ արևելաեվրոպական ծագում ունեցող հրեա ծնողների՝ սոցիալական ծառայության աշխատող Բեատրիսի և բժիշկ Ֆրենկ Վարմուսի ընտանիքում։ 1957 թվականին նա ավարտել է Ֆրիպորտի ավագ դպրոցը (Նյու Յորք) և ընդունվել Ամհերստ քոլեջ՝ նպատակ ունենալով հետևել հորը՝ որպես բժիշկ, բայց ի վերջո ստացել է անգլիական գրականության բակալավրի աստիճանԼ 1962 թվականին նա Հարվարդի համալսարանում ստացավ անգլերենի մագիստրոսի կոչում, որից հետո կրկին մտադրությունը փոխեց և բժշկական դպրոցներ դիմեց։ Նրան երկու անգամ մերժեցին Հարվարդի բժշկական դպրոցից։ Նույն թվականին նա ընդունվեց Կոլումբիայի համալսարանի բժիշկների և վիրաբույժների քոլեջ, իսկ ավելի ուշ աշխատեց Հնդկաստանի Բարելի քաղաքի միսիոներական հիվանդանոցում և Կոլումբիայի Պրեսբիտերական բժշկական կենտրոնում։ Ոչպես Վիետնամի պատերազմում ռազմական ծառայությանը այլընտրանք, Վարմուսը 1968 թվականին միացավ Առողջապահության ազգային ինստիտուտների հանրային առողջապահության ծառայությանը։Իրա Պաստանի ղեկավարությամբ աշխատելով՝ նա ուսումնասիրեց բակտերիալ գեների արտահայտման կարգավորումը ցիկլիկ AMP-ի միջոցով։ 1970 թվականին նա սկսեց հետդոկտորական հետազոտություններ Սան Ֆրանցիսկոյի Կալիֆոռնիայի համալսարանի Բիշոփի լաբորատորիայում։[

## Ծանոթագրություններ
Վանեսա Կուտուան

**Վանեսա Կուտուան** (, ), կանանց իրավունքների պաշտպան, սոցիալական ակտիվիստ Կոտ դ’Իվուարից։ Նա ղեկավարում է Իլոմբա գյուղական կենտրոնը՝ Կոտ դ’Իվուարի Բինգերվիլի շրջանում գործող կրթական նախաձեռնություն, որը նպաստում է աղջիկների կրթությանը։

## Վաղ տարիներ
Վանեսա Կուտուանը ծնվել է Աբիջանում՝ Կոտ դ’Իվուարի մայրաքաղաքում։ Նա ընտանիքի յոթ երեխաներից ամենափոքրն է և խորապես քրիստոնյա ծնողների դուստրը։

Կուտուանը բակալավրի աստիճան է ստացել Աբիջանի Ֆելիքս Ուֆուե-Բուանիի համալսարանի Հաղորդակցման գիտությունների և տեխնիկայի ինստիտուտում, ապա Իտալիայում ստացել է մագիստրոսի կոչում՝ հյուրանոցային կառավարման և մանկավարժության ոլորտում։

## Գործունեություն
Կուտուանը ղեկավարում է Իլոմբա գյուղական կենտրոնը, որը աղջիկների կրթությունը խթանող նախաձեռնություն է Բինգերվիլի շրջանում։ Կոտ դ’Իվուարում երկար տարիներ տղաների կրթությունն առաջնահերթ է համարվել, իսկ աղջիկները հաճախ կրթությունից դուրս են մնացել, և կենտրոնը ստեղծվել է այդ անհավասարությունը վերացնելու համար։

1989 թվականին Ալվարո դել Պորտիլյոն խրախուսել է տեղական համայնքներին բացել դիսպանսեր։ Այժմ կենտրոնում ցանկացած պահի շուրջ 100 կին է կրթվում՝ մասնագիտական հմտությունների, գրագիտության և առողջության մասին գիտելիքների վրա հատուկ ուշադրությամբ։ Կենտրոնի աշխատակիցները առողջապահական կրթություն են տարածում գյուղական շրջաններում, հատկապես կանանց շրջանում։

2015 թվականին բուժկետում աշխատում էին մեկ բժիշկ, երկու բուժքույր և մեկ մանկաբարձ․ նրանք շաբաթական սպասարկել են մոտ 700 հիվանդի։ Կենտրոնին կցված է նաև միջնակարգ դպրոց և շարունակական կրթության բաժին, որտեղ դասավանդում են այն երիտասարդներին, որոնք չունեին ուսման համար վճարելու հնարավորություն։

Վանեսա Կուտուանը վստահ է, որ Կոտ դ’Իվուարում աղքատությունը կարող է վերանալ ընդամենը մի քանի տարվա ընթացքում, եթե աղջիկներին տրվեն սովորելու հավասար հնարավորություններ և նրանք ստիպված չլինեն ամբողջ կյանքում աշխատել դաշտերում։ Նա բարձրաձայնում է գյուղի կանանց ծանր վիճակի մասին՝ ծայրահեղ աղքատություն, անգրագիտություն, սննդի անբավարարություն, վաղ մայրություն և ՄԻԱՎ-ի տարածում՝ հիգիենայի վատ պայմանների պատճառով։

## Մրցանակներ
2015 թվականի մարտի 3-ին Վանեսա Կուտուանը Մադրիդում ստացել է *Harambee* նախաձեռնության «Աֆրիկացի կին» ամենամյա մրցանակը «Աֆրիկացի կանանց առաջխաղացման և հավասարության համար»։

## Ծանոթագրություններ

Կատեգորիա:Կանանց իրավունքների իրավապաշտպաններ
Ջորջ Հիտչիգս

**Ջորջ Հերբերտ Հիչինգսը** () ամերիկացի բժիշկ էր, ով 1988 թվականին սըր Ջեյմս Բլեքի և Գերտրուդ Էլիոնի հետհամատեղ արժանացել է ֆիզիոլոգիայի կամ բժշկության Նոբելյան մրցանակի «դեղորայքային բուժման կարևոր սկզբունքների բացահայտումների համար», մասնավորապես՝ քիմիաթերապիայի վերաբերյալ իր աշխատանքի համար։

## Վաղ կյանքաղ կյանք և կրթություն
Հիչինգսը ծնվել է Վաշինգտոն նահանգի Հոքիամ քաղաքում 1905 թվականին և մեծացել այնտեղ, Բերկլիում, Կալիֆոռնիա, Սան Դիեգոյում, Բելինգհեմում, Վաշինգտոնում և Սիեթլում: 1923 թվականին նա գերազանցությամբ ավարտել է Սիեթլի Ֆրանկլինի ավագ դպրոցը, այնուհետև ընդունվել է Վաշինգտոնի համալսարան, որտեղից ստացել է քիմիայի բակալավրի աստիճան։ Այդ ամռանը նա աշխատել է Սան Խուան կղզու Ֆրայդեյ Հարբորի Փյուջեթ Սաունդի կենսաբանական կայանում։ http://depts.washington.edu/fhl/, and received a master's degree the next year for his thesis based on that work.

Վաշինգտոնի համալսարանից Հիչինգսը տեղափոխվել է Հարվարդի համալսարան որպես դասախոս, իսկ հետո՝ Հարվարդի բժշկական դպրոց: Մինչև 1933 թվականին դոկտորական աստիճան ստանալը, նա միացել է Ալֆա Չի Սիգմային 1929 թվականին:

## Կարիերա և հետազոտություն
Դոկտորական աստիճան ստանալուց հետո նա աշխատել է Հարվարդում և Քեյս Վեսթերն Ռեզերվ համալսարանում: 1942 թվականին նա աշխատանքի է անցել Թաքահոյի Վելքոմ հետազոտական ​​լաբորատորիաներում, որտեղ 1944 թվականին սկսել է աշխատել Գերտրուդ Էլիոնի հետ: Հիչինգսի թիմի կողմից մշակված դեղամիջոցների թվում էին 2,6-դիամինոպուրինը (միացություն լեյկեմիայի բուժման համար) և պ-քլորֆենօքսի-2,4-դիամինոպիրիմիդինը (ֆոլաթթվի անտագոնիստ): Նրա Նոբելյան մրցանակի ինքնակենսագրության համաձայն՝
:1940-ականներին սկսված հետազոտությունների շարքը [նաև] հանգեցրեց մալարիայի (պիրիմետամին), լեյկեմիայի (6-մերկապտոպուրին և թիոգուանին), պոդագրայի (ալոպուրինոլ), օրգանների փոխպատվաստման (ազաթիոպրին) և բակտերիալ վարակների (կո-տրիմոքսազոլ (տրիմեթոպրիմA)) նոր դեղամիջոցների թերապիաների: Մեր ուսումնասիրությունների կողմից ներդրված նոր գիտելիքները հիմք հանդիսացան այնպիսի հետազոտությունների համար, որոնք հանգեցրին հերպեսային վարակների (ացիկլովիր) և ՁԻԱՀ-ի (զիդովուդին) դեմ հիմնական հակավիրուսային դեղամիջոցների ստեղծմանը։[մեջբերում անհրաժեշտ է]
1967 թվականին Հիչինգսը դարձավ Burroughs-Wellcome-ի հետազոտությունների գծով փոխնախագահ։ Նա դարձավ գիտնական-վաստակավոր կոչում 1976 թվականին։ Նա նաև 1970-ից 1985 թվականներին աշխատել է որպես դեղագիտության և փորձարարական բժշկության դոցենտ Դյուկի համալսարանում:

1967 թվականին Հիչինգսը դարձավ Burroughs-Wellcome-ի հետազոտությունների գծով փոխնախագահ։ Նա դարձավ գիտնական-վաստակավոր կոչում 1976 թվականին։ Նա նաև 1970-ից 1985 թվականներին աշխատել է որպես դեղագիտության և փորձարարական բժշկության դոցենտ Դյուկի համալսարանում։

## Անձնական կյանք
Նրա առաջին կինը՝ Բևեռլի Ռեյմեր Հիչինգսը, մահացել է 1985 թվականին։ 1989 թվականին Հիչինգսը ամուսնացել է բժշկական գիտությունների դոկտոր Ջոյս Քերոլին Շեյվեր-Հիչինգսի հետ։

Հիչինգսը մահացել է 1998 թվականի փետրվարի 27-ին Չափել Հիլում, Հյուսիսային Կարոլինա:

## Ծանոթագրություններ
Լա Կատեդրալ

**Լա Կատեդրալ** (՝ «Տաճար»), այժմ չգործող բանտ Կոլումբիայի Էնվիգադո քաղաքում: Այն կառուցվել է Պաբլո Էսկոբարի միջոցներով՝ սեփական գերհարմարավետ բանտարկության համար:

## Պատմություն
1991 թվականին Մեդելյինի թմրակարտելի առաջնորդ Պաբլո Էսկոբարը գործարք է կնքել Կոլումբիայի կառավարության հետ. նա պետք է հանձնվեր իշխանություններին և կրեր հինգ տարվա ազատազրկում՝ ԱՄՆ-ին չարտահանձնվելու դիմաց: Թմրավաճառի պահանջն այն էր, որ ինքը պետք է կառուցեր իր ճաշակով բանտ՝ ֆուտբոլի դաշտով, բարով, բիլիարդով, ջակուզիով, ջրվեժով և գերհարմարավետ կյանքի այլ հարմարություններով: Լեռնային վայրն ընտրվել էր բանտը ոստիկանության կամ մրցակից ավազակախմբերի անակնկալ հարձակումներից պաշտպանելու համար: Այդպիսի պայմանների համար բանտը կոչվեց «Էսկոբար հյուրանոց» և «Մեդելյին ակումբ»:

Էսկոբարն անձամբ էր ընտրում «Լա Կատեդրալի» անվտանգության աշխատակիներին։ Նրա ընտանիքը, ընկերները, մարմնավաճառները և թմրանյութերի առևտրի նրա գործընկերները կարող էին այցելել ցանկացած պահի։ Բանտում նրա կողքին էին հանցագործ ընկերները և զինանոց: Փաստորեն, բանտը դարձել էր Մեդելյինի կարտելի ամրացված և հարմարավետ շտաբ: Կառավարությունը դրա վրա աչք էր փակում, մինչև Էսկոբարը հենց բանտում սկսեց տանջել և սպանել կարտելի անդամներին, որոնք բերվում էին դրսից: Որոշում կայացվեց նրան տեղափոխել սովորական բանտ, բայց 1992 թվականի հուլիսին Էսկոբարը փախավ՝ պատիժը մեկ տարի և մեկ ամիս կրելուց հետո: Կարծիք կա, որ հանցագործներին պարզապես թույլ էին տվել հեռանալ անվտանգության աշխատակիցները:

## Ներկա ժամանակ
Մի քանի տարի բանտը լքված էր, իսկ նրա գույքը՝ թալանված։ 2007 թվականին շենքը զբաղեցրել է բենեդիկտյան վանականների մի խումբ։ Վանականները կառուցել են մատուռ, գրադարան, ճաշարան, ուխտավորների համար նախատեսված հյուրատուն, արհեստանոցներ և կարտելի զոհերի հուշարձան։ Միաբանությունը հողատարածք է ստացել քաղաքապետարանից և կառուցել ծերանոց։

## Մշակույթում
* Էսկոբարի և նրա հանցակիցների «Լա Կատեդրալում» մնալուն են նվիրված «Նարկո» սերիալի մի քանի դրվագներ։

## Տես նաև
* Թմրաբիզնես Կոլումբիայում

## Ծանոթագրություններ

## Արտաքին հղումներ
* 
* 

Կատեգորիա:1990-ականներ Կոլումբիայում
Կատեգորիա:1991 կառուցումն ավարտված շենքեր և կառույցներ
Կատեգորիա:1991 հիմնադրումներ Կոլումբիայում
Կատեգորիա:20-րդ դարի հիմնադրումներ Կոլումբիայում
Կատեգորիա:Բանտեր
Namechk

**Namechk**, անվճար վեբ հավելված, որը ստեղծել են Դեյվիդ Գուսը և Ջերեմի Վուրտինկը: Namechk-ը թույլ է տալիս տեսնել, թե արդյոք որոշակի օգտանուն հասանելի է: 2019 թվականի հունիսի դրությամբ Namechk-ը հասանելի էր ավելի քան 98 տարբեր սոցիալական ցանցերում։

Ծառայությունը ստուգում է նաև դոմենները։

## Նկարագրություն
Namechk-ը օգտանուն և դոմենային անուն որոնելու անվճար գործիք է։ Սա ամենաարագ և արդյունավետ եղանակն է՝ որոնելու ցանկալի օգտանունը տասնյակ սոցիալական ցանցերում և դոմենային ընդլայնումներում միաժամանակ։

Namechk-ը հիմնադրվել է 2009 թվականին և կայուն է աշխատում այդ ժամանակից ի վեր։

## Աշխատանքի սկզբունք
Namechk-ը վերցնում է օգտանվան գաղափարը (նույնիսկ պատահական բառեր) և ստուգում է դրա հասանելիությունը որպես դոմենային անուն և օգտանուն տասնյակ սոցիալական ցանցերում և առցանց հարթակներում։ Եթե անունը հասանելի է որոշակի ալիքում, ալիքը դառնում է կանաչ։ Եթե անունը մգացած է, այն հասանելի չէ։

Namechk.com-ը ստուգում է 36 տարբեր դոմենային անունների հնարավորություններ և 100+ սոցիալական մեդիա կայքեր և առցանց հարթակներ։ Ամենահայտնի սոցիալական ցանցերը, որոնք ստուգվում են՝ Facebook, X, YouTube, Blogger, Twitch, Tumblr, TikTok, WordPress, eBay, Yelp, Flickr, PayPal։

Namechk-ը կարող է ցուցադրել օգտանունների հասանելիության արդյունքներ մինչև 157 դոմենային ընդլայնումների, կայքերի և սոցիալական ցանցերի համար:

## Այլընտրանքներ
Knowem-ը Namechk-ի այլընտրանք է, որը պարունակում է ավելի քան 500 տարբեր սոցիալական ցանցեր։

## Ծանոթագրություններ

Կատեգորիա:2009 հիմնադրումներ
Կատեգորիա:Որոնողական համակարգեր
DNS գրառումների տեսակների ցանկ

**DNS գրառումների տեսակների ցանկ**, տիրույթի անվանումների համակարգի (DNS) գոտի ֆայլերում թույլատրելի ռեսուրսների գրառումների (RR) ամփոփում։ Այն նաև պարունակում է կեղծ-RR-ներ։

## Ռեսուրսների գրառումներ

## Այլ տեսակներ և կեղծ-RR-ներ
Այլ տեսակի գրառումները պարզապես տրամադրում են որոշակի տեսակի տեղեկատվություն (օրինակ՝ HINFO գրառումը տալիս է հոսթի կողմից օգտագործվող համակարգչի/ՕՀ-ի տեսակի նկարագրությունը), մյուսները վերադարձնում են փորձարարական գործառույթներում օգտագործված տվյալներ: «Տեսակ» դաշտը նաև օգտագործվում է արձանագրությունում տարբեր գործողությունների համար:

## Հնացած գրառումների տեսակներ
Զարգացման արդյունքում սկզբնապես սահմանված գրառումների որոշ տեսակներ հնացած են դարձել։ IANA-ում թվարկված գրառումներից որոշները սահմանափակ օգտագործում ունեն՝ տարբեր պատճառներով։ Որոշները ցանկում նշված են որպես հնացած, որոշները՝ շատ անհասկանալի ծառայությունների, որոշները՝ ծառայությունների հին տարբերակների համար, իսկ որոշների վրա կան հատուկ նշումներ, որոնցում ասվում է, որ դրանք «սխալ են»։

## Ծանոթագրություններ

## Գրականություն
* 
* 

Կատեգորիա:Առցանց ծառայություններ
Կատեգորիա:Համացանց
Վերոնիկ Տաջո

**Վերոնիկա Տաջո** (, ), կոտ դ’Իվուարցի բանաստեղծ, արձակագիր, նկարիչ, երեխաների համար գրքերի հեղինակ։ Գրում է ֆրանսերեն։

## Կենսագրություն
Կոտ դ’իվուարցիպաշտոնյայի դուստր և ֆրանսիացի նկարիչ-քանդակագործուհու դուստր է։ Մեծացել է Աբիջանում, շատ է ճանապարհորդել իր ընտանիքի հետ։ Ավարտել է Աբիջանի համալսարանը, պաշտպանել է դիսերտացիա՝ նվիրված աֆրոամերիկյան գրականությանը Սորբոնում։ 1983 թվականին Ֆուլբրայթի ծրագրով սովորել է Վաշինգտոնում՝ Հաուարդի համալսարանում։ Դասավանդել է Կոտ դ’Իվուարի լիցեյներում, դասախոսել է Աբիջանի համալսարանում։ 

Ապրել է Լագոսում, Մեխիկոյում, Նայրոբիում, Լոնդոնում։ Ներկայումս ապրում է Յոհաննեսբուրգում, որտեղ 2007 թվականից դասավանդում է Վիտվատերսրանդի համալսարանում։

2024 թվականի հունիսին Սենտ Էնդրյուսի համալսարանում ավարտական ​​արարողության ժամանակ Տաջոյին շնորհվեց պատվավոր դոկտորի կոչում.։

## Աշխատություններ
### Պոեզիա
* *Latérite*. Éditions Hatier, 1984 (ֆրանսերեն և անգլերեն *Red Earth — Latérite*, Washington UP, 2006)
* *A vol d’oiseau*, Éditions Harmattan, 1986 (անգլերեն  *As The Crow Flies*, AWS Heinemann, 2001)
* *A mi-chemin*. Éditions Harmattan, 2000
### Վեպեր
* *Le Royaume aveugle*. Éditions Harmattan, 1991 (անգլերեն *The Blind Kingdom*, Ayebia Clarke Publishing, 2008)
* *Champs de bataille et d’amour*. Éditions Présence Africaine; Les Nouvelles Éditions Ivoiriennes, 1999
* *L´ombre d´Imana: Voyages jusqu’au bout du Rwanda*, Actes Sud, 2000 (անգլերեն *The Shadow of Imana: Travels in the Heart of Rwanda*, Heinemann AWS, 2002)
* *Reine Pokou*. Actes Sud, 2005 (на англ. яз.: *Queen Poku*, Ayebia Clarke Publishing, 2009)
* *Loin de mon père*. Actes Sud, 2010

## Պարգևներ
*Մշակութային և տեխնիկական համագործակցության գործակալության մրցանակ (1983),
*ՅՈՒՆԻՍԵՖ-ի մրցանակ (1993)
*Սև Աֆրիկայի մեծ գրական մրցանակ (2005)
*Նրա մանկական վիպակը՝ «Մամի Վատան և հրեշը», ընդգրկվել է 20-րդ դարի 100 լավագույն աֆրիկյան գրքերի ցանկում:

## Ծանոթագրություններ

## Արտաքին հղումներ
*Véronique Tadjo official website
*African-writing.com interview with Véronique Tadjo 
*"Véronique Tadjo: Discussion with an African Voice" , IntoFrench.org
* Webcast at the Library of Congress, 17 October 2014.

 
Կատեգորիա:20-րդ դարի բանաստեղծներ
Կատեգորիա:Կոտ դ'Իվուարցի կին վիպասաններ
Կատեգորիա:Կոտ դ'Իվուարցի կին գրողներ
Կատեգորիա:Կոտ դ'Իվուարցի կին արվեստագետներ
Կատեգորիա:Կոտ դ'Իվուարցի կին պատկերազարդողներ
Կատեգորիա:Փարիզի համալսարանի շրջանավարտներ
Ջեյմս Բլեք

**Սըր Ջեյմս Ուայթ Բլեքը** () շոտլանդացի բժիշկ և դեղագետ էր։ Գերտրուդ Էլիոնի և Ջորջ Հիտչինգսի հետ միասին նա 1988 թվականին կիսեց բժշկության Նոբելյան մրցանակը՝ դեղերի ռացիոնալ նախագծման ռազմավարությունների համար, որոնք, իր դեպքում, հանգեցրին պրոպրանոլոլի և ցիմետիդինի մշակմանը։  Բլեքը Գլազգոյի համալսարանում հիմնադրեց անասնաբուժական ֆիզիոլոգիայի ամբիոն, որտեղ նա հետաքրքրվեց ադրենալինի ազդեցությամբ մարդու սրտի վրա։ Նա աշխատանքի անցավ ICI Pharmaceuticals-ում 1958 թվականին և այնտեղ գտնվելու ընթացքում մշակեց պրոպրանոլոլը՝ սրտի հիվանդությունների բուժման համար օգտագործվող բետա-ադրենալիզատոր։ Բլեքը նաև պատասխանատու էր ցիմետիդինի՝ H2 ընկալիչների անտագոնիստի մշակման համար, որը դեղամիջոց է, որն օգտագործվում է ստամոքսի խոցի բուժման համար։

## Վաղ կյանք և կրթություն
Բլեքը ծնվել է 1924 թվականի հունիսի 14-ին Լանարկշիր նահանգի Ադինգսթոն քաղաքում՝ բապտիստական ​​ընտանիքի հինգ որդիներից չորրորդը, որի արմատները կապված են Պերտշիր նահանգի Բալքհիդեր քաղաքի հետ: Նրա հայրը՝ Ուոլթեր Բլեքը, հանքարդյունաբերական ինժեներ էր, իսկ մայրը՝ Քեթրին Ռեյդ Ուայթը։։ Նա մեծացել է Ֆայֆում, կրթություն է ստացել Քաուդենբիթի Բիթի ավագ դպրոցում և 15 տարեկանում կրթաթոշակ է ստացել Սուրբ Անդրեասի համալսարանում։ Նրա ընտանիքը չափազանց աղքատ էր նրան համալսարանի ծախսերը հոգալու համար, նրան Բիթի մաթեմատիկայի ուսուցիչն էր համոզել Սուրբ Անդրեասի ընդունելության քննությունը  հանձնել։

Մինչև 1967 թվականը Դանդիի համալսարանական քոլեջը Սուրբ Անդրեասի համալսարանի կլինիկական բժշկական գործունեության վայրն էր։ 1943 թվականին նա ընդունվել էր Համալսարանական քոլեջ (որը, ի վերջո, դարձավ Դանդիի համալսարան) և 1946 թվականին ավարտել է Սուրբ Անդրեասի համալսարանի բժշկական դպրոցը՝ ստանալով MB ChB աստիճան։

Ավարտելուց հետո նա մնաց Համալսարանական քոլեջում՝ որպես դասախոսի օգնական ֆիզիոլոգիայի ամբիոնում, նախքան Սինգապուրի Էդուարդ VII թագավորի բժշկական քոլեջ տեղափոխվելը, որը հետագայում դարձավ Մալայայի համալսարանի մաս: Բլեքը որոշել էր բժշկական կարիերան չշարունակել, քանի որ դեմ էր այն ժամանակվա հիվանդների նկատմամբ անտարբեր վերաբերմունքին:

## Անձնական կյանք
Բլեքը Հիլարի Ջոան Վոնին (1924–1986) հանդիպել է 1944 թվականին համալսարանի պարահանդեսի ժամանակ։ Նրանք ամուսնացել են 1946 թվականին՝ համալսարանն ավարտելուց հետո։ Բլեքը Հիլարիին նկարագրել է որպես իր կյանքի «շարժիչ ուժը»։ Հիլարին մահացել է 61 տարեկանում։ Զույգն ունեցել է դուստր՝ Ստեֆանիին, որը ծնվել է 1951 թվականին։ 1994 թվականին Բլեքը վերամուսնացել է պրոֆեսոր Ռոնա Մաքքիի հետ։ Բլեքը շատ մեկուսացած մարդ էր, որը դեմ էր հրապարակայնությանը և սարսափել էր՝ իմանալով, որ արժանացել է Նոբելյան մրցանակի։.

Բլեքը մահացել է 85 տարեկան հասակում 2010 թվականի մարտի 22-ի առավոտյան՝ երկարատև հիվանդությունից հետո։ Նրա մահվան մասին հայտարարել է Դանդիի համալսարանը, որտեղ Բլեքը եղել է ռեկտոր 1992-ից 2006 թվականներին։

## Ծանոթագրություններ
Ռութ Նոյդեկ

**Ռութ Նոյդեկ** (, ամուսնական ազգանունով՝ *Ռութ Կլոսիուս-Նոյդեկ*, ), Ռավենսբրյուկ համակենտրոնացման ճամբարի ավագ վերակացու, ռազմական հանցագործ։

## Կենսագրություն և կարիերա
Ռութ Նոյդեկը ծնվել է Վրոցլավում։ Ամուսնացած է եղել։ 1944 թվականի հուլիսին գալիս է Ռավենսբրյուկ համակենտրոնացման ճամբար, որ սովորի վերակացուի գործը։ Սովորելու ժամանակ ղեկավարությանը հիացրել է նրա՝ կալանավորների նկատմամբ առանձնակի դաժանությունը։ Այդ պատճառով հուլիսի վերջին պաշտոնը բարձրացնում են․ նա դառնում է բլոկի ղեկավար։ Ճամբարում Ռութը հայտնի էր որպես դաժան ու անողոք վերակացու։ Ճամբարի նախկին կալանավոր ֆրանսուհի Ժենևիևա դը Գոլ-Անտոնիոզը վկայել է, որ Նոյդեկը մի անգամ բահի սույր ծայրով բանտարկյալներից մեկի կոկորդն է կտրել։ 1944 թվականին Ռութը դառնում է ավագ վերակացու (Oberaufseherin) և տեղափոխվում Ուկերմարկ ենթաճամբար, որը Ռավենսբրյուկի հարևանությամբ էր։ Այստեղ նա մասնակցել է գազախցիկներ տեղափոխվող մարդկանց ընտրությանը․ նրա ձեռամբ գազախցիկներ են տեղափոխվել հինգ հազար կին և երեխա։ Ուկերմարկում նա նույնպես կալանավորների նկատմամբ անմարդկային և սադիստական բնավորությամբ է աչքի ընկել։ 1945 թվականի մարտին Բարտ ենթաճամբարի ղեկավարն է դառնում։

## Բանտարկություն, դատ, մահապատիժ
1945 թվականի ապրիլի վերջին Նոյդեկը փախչում է ճամբարից, սակայն բրիտանական բանակի կողմից ձերբակալվում է։ 1948 թվականի ապրիլին Ռավենսբրյուկի երրորդ դատավարության ժամանակ նրան մեղադրանք է առաջադրվում։ Նոյդեկն ամբողջությամբ ընդունել է իր մեղքը, որ մասնակցել է սպանություններին և գազանաբար է վերաբերվել կալանավորների նկատմամբ։ Բրիտանական դատարանը նրան մեղավոր է ճանաչել և դատապարտել մահապատժի։ 1948 թվականի հուլիսի 29-ին Ռութ Նոյդեկին կախաղան են բարձրացնում Համելն քաղաքի բանտում։ Մահապատիժն իրականացնում է բրիտանացի հայտնի դահիճ Ալբերտ Փիրփոյնթը։

## Ծանոթագրություններ

## Գրականություն
* Angelika Ebbinghaus (Hrsg.): *Opfer und Täterinnen. Frauenbiographien des Nationalsozialismus.* Fischer Taschenbuch, Frankfurt am Main 1996, S. 347 ff. ISBN 3-596-13094-8.
* Ernst Klee: *Das Personenlexikon zum Dritten Reich. Wer war was vor und nach 1945.* Fischer Taschenbuch, Frankfurt am Main 2015, 5. Auflage, S. 95. ISBN 978-3-596-16048-8. (Eintrag: Ruth Closius)
* Silke Schäfer: *Zum Selbstverständnis von Frauen im Konzentrationslager. Das Lager Ravensbrück.* Berlin 2002 (Dissertation TU Berlin), , .

## Արտաքին հղումներ
* Histoire et mémoire: camp pour adolescentes d'Uckermarck (Ravensbruck)
* Témoignage de Ruth Neudeck à son procès
*  Femmes nazies dévoilées, aussi dérangées que les hommes partisans d'Hitler

Կատեգորիա:Կին մարդասպաններ
Կատեգորիա:Հոլոքոստի հանցագործներ
Կատեգորիա:Մահապատժի դատապարտվածներ
Սառնա

**Սառնա**, գյուղ Պարսկահայք նահանգի Սալմասի շրջանում։ XX դ․ սկզբին ուներ 430 հայ բնակիչ (74 տուն)։ Զբաղվում Էին այգեգործությամբ, պարտիզպանությամբ, հացահատիկի տարբեր տեսակների մշակությամբ, անասնապահությամբ, արհեստներով։ Գյուղում կար եկեղեցի՝ կից դպրոցով։ Հայ բնակիչները մասամբ զոհվել են 1918-ին՝ թուրքական ներխուժումների ժամանակ, մնացածները հեռացել են Իրանի խորքերը։ 

Կատեգորիա:Իրանի հայաբնակ գյուղեր
Կատեգորիա:Սալմաստ գավառի բնակավայրեր
Կատեգորիա:Պարսկահայքի բնակավայրեր
Կատեգորիա:Սալմաստի շահրեսթանի բնակավայրեր
.cym

**.cym**, GeoTLD, որը նախատեսված է Կայմանյան կղզիներին հետագայում փոխանցելու համար: Կայմանյան կղզիների կողմից օգտագործվող հիմնական վերին մակարդակի դոմենը .ky- ն է: Կղզիներն արդեն ունեն միջազգային եռատառ կոդ՝ CYM: Անունների և համարների շնորհման ինտերնետային կորպորացիան (ICANN) նախատեսում է ավելացնել ընդհանուր վերին մակարդակի դոմենների քանակը, և հենց այս գործընթացի միջոցով կարող է շնորհվել .cym վերին մակարդակի դոմեն:

Կայմանյան կղզիները նախկինում մրցակցության մեջ է մտել Ուելսի հետ վերին մակարդակի դոմենի օգտագործման համար։ «dot.CYM» անունով արշավը, որը մեծ աջակցություն չի ստացել։  կառավարական մակարդակով ձգտել է *.cym* վերջածանցը կիրառել Ուելսին վերաբերող կայքերի համար վալիերենը () և ուելսական մշակույթը։ Սակայն, *.cym-ը* ի վերջո տրվել է Կայմանյան կղզիներին քանի որ ICANN-ի քաղաքականությունը նշում է, որ 3 տառանոց դոմենների նոր դիմումները չեն ընդունվի, եթե դրանք համապատասխանում են գործող ISO 3 տառանոց կոդերին։ Ուելսին ի վերջո տրվել է .cymru դոմենը։

## .cymru և .wales
2012 թվականի հունիսին ICANN-ը սկսեց նոր բարձր մակարդակի դոմենների դիմումների ընդունման գործընթացը: Nominet UK-ը, որը .uk TLD-ի սեփականատերն է, ICANN-ին դիմել է՛ .cymru, և՛ .wales դոմենների համար

## Ծանոթագրություններ

Կատեգորիա:Ուելս
Կատեգորիա:Վերին մակարդակի ազգային դոմեններ
Կատեգորիա:Վերին մակարդակի ընդհանուր դոմեններ
Կեղծ վերին մակարդակի դոմեն

**Կեղծ վերին մակարդակի դոմեն,** համակարգչային ցանցի պիտակ կամ անուն, որը չի մասնակցում համաշխարհային պաշտոնական դոմենային անունների համակարգին և կարող է նույնիսկ չմասնակցել ինտերնետին, բայց կարող է օգտագործել նմանատիպ դոմենային անունների հիերարխիա: Պատմականորեն այս խմբի ամենահայտնի խոշոր ցանցերն էին .bitnet-ը, .csnet-ը, .oz-ը և .uucp-ը, որոնց համար շատ ինտերնետային փոստի վերահասցեագրողներ ապահովում էին կապ: Բացի այդ, կարող են ներառվել ավելի նոր ցանցեր, ինչպիսիք են .exit-ը և .i2p-ը։ Առաջարկի ամենաթարմ նախագիծը ժամկետանց է եղել 2015 թվականի հուլիսի 28-ին՝ առանց ստանդարտ դառնալու։ Որոշ դոմեններ, ինչպիսիք են .onion-ը, հետագայում պաշտոնապես ճանաչվել են։

Չնայած այս ցանցերը կամ դոմենային անունները պաշտոնական կարգավիճակ չունեն, որոշները, ընդհանուր առմամբ, համարվում են ոչ պաշտոնապես պահպանված և քիչ հավանական է, որ երբևէ կհատկացվեն որպես վերին մակարդակի դոմեններ։

Կեղծ վերին մակարդակի դոմենները երբեմն օգտագործվում են նաև տեսախաղերում և այլ լրատվամիջոցներում հորինված դոմենային անունների համար՝ կանխելու համար, որ կատակասերներն ու հետաքրքրասերները կա՛մ անհանգստացնեն կայքերին և կազմակերպություններին գեղարվեստական ստեղծագործություններում տեսած դոմեններին հասնելու, կա՛մ գրանցեն դոմենային անունը՝ կիբերսքվոթինգի փորձի միջոցով։

## Ծանոթագրություններ

Կատեգորիա:Վերին մակարդակի ընդհանուր դոմեններ
.wales

**.wales** Ուելսի երկու աշխարհագրական բարձր մակարդակի դոմեններից մեկն է (մյուսը՝ .cymru):

## Առաջարկ և օգտագործում
wales և .cymru դոմենները ներկայացվել են Nominet UK-ի կողմից 2012 թվականին: Ուելսի երկու բարձր մակարդակի դոմենների վերջնական հաստատումը ICANN-ի կողմից տրվել է 2014 թվականի հունիսին։

2014 թվականին սեպտեմբերի 30-ին Սենեդի նախագահը պաշտոնապես տեղափոխեց Սենեդի կայքերն ու մի շարք այլ կայքեր ".cymru" և ".wales" նոր աշխարհագրական բարձր մակարդակի դոմենների տակ, որոնք հատուկ են Ուելսին։ Wales Online-ը, Daily Post-ը, Ուելսի Ռեգբիի միությունը, Millennium Stadium-ը, Golwg360-ը, Bloc-ը, Gwalia-ն, Atlantic PLC-ն, Orchard-ը և Portmeirion-ը նույնպես փոխել են իրենց դոմենները։ Դրանք հասանելի են դարձել բոլորի համար Սուրբ Դավթի օրը՝ 2015 թվականին։

Նախատեսվել է նոր դոմենների փուլային թողարկում, որի համար ապրանքանիշի տերերը կարող էին սկզբնապես դիմել: Ընդհանուր հասանելիությունը սպասվել է 2015 թվականի գարնանը։ Դոմենների վաղ օգտագործողներից են եղել Ուելսի կառավարությունը և  «Only Men Aloud!» տղամարդկանց վոկալ համույթը։

## Ծանոթագրություններ

## Արտաքին հղումներ
* Nominet: Cymru - Wales (in English)
* Our Home Online (Domain for Wales) (en English language and Welsh language)

Կատեգորիա:2014 համակարգիչներին առնչվող հայտնություններ
Կատեգորիա:2014 հայտնություններ
Կատեգորիա:2014 հիմնադրված համացանցային սեփականություն
Կատեգորիա:Համացանց
Կատեգորիա:Ուելս
Կատեգորիա:Վերին մակարդակի ընդհանուր դոմեններ
.sucks

**.sucks,** ինտերնետային դոմենների գրանցող ընկերություն, որը վերահսկում է .sucks դոմենների վաճառքի իրավունքները։

## .sucs դոմենային անուններ
.sucks դոմենները պատկանում և վերահսկում են Vox Populi Registry-ը:  Vox Populi-ն .sucks gTLD-ի իրավունքները ձեռք է բերել 2014 թվականի նոյեմբերին: .sucks անուններով դոմենները հասանելի են դարձել այն բանից հետո, երբ անունների և համարների շնորհման ինտերնետային կորպորացիան (ICANN) 2014 թվականին հաստատել է ընդհանուր վերին մակարդակի դոմենային անունը (gTLD) և 2015 թվականի մարտին այն տրամադրել Vox Populi Registry Inc.-ին:

Ենթադրվում է, որ դոմենի հիմնական օգտագործումը, ըստ երևույթին, դոմենների հաքերային հարձակումների համար է։ .sucks դոմենների գրանցումների և նորացումների թիվը, կարծես, նվազում է 2018 թվականի դրությամբ։

## Վիճաբանություն
.sucks դոմենները վիճաբանություն են առաջացրել հնարավոր կիբերսքվատինգի վերաբերյալ, քանի որ անհատները կարող են գնել ապրանքանիշով գրանցված դոմեն՝ չարամիտ մտադրությամբ, որպեսզի այն վաճառեն չափազանց բարձր գնով։ 

Մի շարք հայտնիներ և ընկերություններ, այդ թվում՝ Թեյլոր Սվիֆթը, Apple-ը, Facebook-ը և Microsoft-ը, գնել են .sucks դոմեններ՝ իրենց ապրանքանիշերը հնարավոր շահագործումից պաշտպանելու համար։

Ընկերության գնագոյացման մոդելի արդյունքում, .sucks-ը քննադատության է ենթարկվել .sucks ապրանքանիշով գրանցված դոմենների հետ կապված բարձր ծախսերի համար։ 

2015 թվականին ICANN-ը նամակ է ուղարկել ԱՄՆ Դաշնային առևտրի հանձնաժողովին (FTC)՝ Vox Populi գրանցամատյանը հետաքննելու հնարավոր անօրինական և գիշատիչ գործողությունների համար: FTC-ն եզրակացրել է, որ Vox Populi-ն որևէ կանոն չի խախտել, բայց նշել է, որ ICANN-ը նախկինում անտեսել է FTC-ի մի քանի մտահոգություններ նոր դոմենային անունների վերաբերյալ:

## Ծանոթագրություններ

Կատեգորիա:Համացանց
Կատեգորիա:Վերին մակարդակի ընդհանուր դոմեններ